നാടിനെ ഓര്മ്മിപ്പിക്കുന്ന അകത്തളങ്ങള്, ബോളിവുഡ് താരത്തിന്റെ ലണ്ടനിലെ ആഡംബര വസതി വീഡിയോ താരങ്ങളുടെ വീടുകളുടെയും ഫ്ളാറ്റുകളുടെയും ചിത്രങ്ങള് കാണാന് ആരാധകര്ക്ക് ഏറെയിഷ്ടമാണ്. ഇപ്പോഴിതാ, ബോളിവുഡ് താരം സോനം കപൂറിന്റെ ലണ്ടനിലെ ആഢംബര ഫ്ളാറ്റിന്റെ ചിത്രങ്ങളാണ് സോഷ്യല് മീഡിയയുടെ ശ്രദ്ധ കവരുന്നത്. ലണ്ടനിലെ നോട്ടിംഗ് ഹില്ലിലാണ് സോനത്തിന്റെയും ഭര്ത്താവ് ആനന്ദ് അഹൂജയുടെയും ഫ്ളാറ്റ്. അടുത്തിടെ ആര്ക്കിടെക്ചറല് ഡൈജസ്റ്റിനു നല്കിയ അഭിമുഖത്തിലാണ് സോനം തന്റെ ഫ്ളാറ്റിന്റെ വിശേഷങ്ങള് പങ്കുവച്ചത്. സ്റ്റൈലിഷ് ഡിസൈനിലുള്ള ഫ്ളാറ്റിന്റെ ഏതാനും ചിത്രങ്ങളും സോനം പങ്കുവച്ചിട്ടുണ്ട്. ആര്ക്കിടെക്റ്റ് റൂഷാദ് ഷ്റോഫ് ആണ് ഈ ഫ്ളാറ്റിന്റെ ഡിസൈന് ഒരുക്കിയിരിക്കുന്നത്. ഞാനും ആനന്ദ് അഹൂജയും ആദ്യമായി ഈ ഫ്ളാറ്റിലേക്ക് പ്രവേശിച്ചപ്പോള് തന്നെ ഒരു വീടിന്റെ ഫീലാണ് അനുഭവപപ്പെട്ടത്. രണ്ടു ബെഡ് റൂമുകള് അടങ്ങിയ ഈ ഫ്ളാറ്റ് നോട്ടിംഗ് ഹില്ലിലാണ് സ്ഥിതി ചെയ്യുന്നത്. ഇപ്പോള് ഞങ്ങളുടെ ജീവിതം ഇവിടെയാണ്. ഈ സ്പേസ് കണ്ടപ്പോള് തന്നെ, മനസ്സിനിണങ്ങിയ രീതിയില് റൂഷാദ് ഡിസൈന് ഒരുക്കുമെന്ന് ഞങ്ങള്ക്കറിയാമായിരുന്നു. ഒന്നിച്ചു സഹകരിക്കുക എന്നത് ഞാനും റൂഷാദും എല്ലായ്പ്പോഴും ഇഷ്ടപ്പെടുന്ന ഒന്നാണ്. ഓരോ വ്യക്തികളുടെയും ആവശ്യങ്ങള്ക്കും വ്യക്തിഗതമായ അഭിരുചികള്ക്കും അനുസരിച്ച് ഒരു സ്ഥലം ഡിസൈന് ചെയ്യുന്നതില് അദ്ദേഹം വളരെ സമര്ത്ഥനാണ്, സോനം പറയുന്നു. അകത്തളങ്ങളില് ധാരാളം നിറങ്ങള് വേണമെന്നത് എന്നെ സംബന്ധിച്ച് പ്രധാനമായിരുന്നു. എന്റെ കാഴ്ചപ്പാടിന് അനുസരിച്ച് വീടിനകത്തും ഒരു ഔട്ട് ഡോര് ഫീല് കൊണ്ടുവരാന് റൂഷാദ് സഹായിച്ചു. പച്ച, നീല, ജ്വല്ലറി നിറങ്ങള് എന്നിവയുടെ സമൃദ്ധി ഇന്റീരിയറിന് അകത്ത് കാണാം. വര്ഷങ്ങള് കൊണ്ട് എന്റെ അഭിരുചികള് മാറിയിട്ടുണ്ട്, അതിനാല് തന്നെ ഊഷ്മളമായ ടെക്സ്ചറുകള്, ഫാബ്രിക്സ്, വാള് പേപ്പറുകള്, വിന്റേജ് ലുക്കിലുള്ള പരവതാനികള്, ഷാന്ഡ്ലിയറുകള് എന്നിവയെല്ലാം ഡിസൈനിന്റെ ഭാഗമായി ഉള്പ്പെടുത്തി. ഇന്ത്യന് പാരമ്ബര്യത്തെ പ്രതിഫലിപ്പിക്കുന്ന അലങ്കാരങ്ങള്ക്കും ഫര്ണിച്ചറുകള്ക്കുമൊപ്പം തന്നെ മോഡേണ് ആര്ട്ടും ഒത്തിണങ്ങുന്ന ഒരു ബാലന്സിംഗ് ഡിസൈനാണ് ഞാന് ആഗ്രഹിച്ചത്. വീട്ടില് നിന്നും അകന്നു കഴിയുന്നത് ചില സമയങ്ങളില് ബുദ്ധിമുട്ടേറിയ കാര്യമാണ്. അതിനാല് സൗന്ദര്യവും പ്രൗഢിയുമുള്ള ഇന്ത്യന് ഹെറിറ്റേജ് ഡിസൈനും ബ്രിട്ടീഷ് ആര്ക്കിടെക്ചറുമായി വിവാഹം കഴിച്ചു എന്നു പറയാവുന്ന രീതിയിലൊരു അത്ഭുതകരമായ ഡിസൈനാണ് റൂഷാദ് ഒരുക്കിയത്. ഇന്ത്യ എന്റെ ആത്മാവായിരിക്കെ, ലണ്ടനില് എന്റെ ഹൃദയമുണ്ട്, തന്റെ ഫ്ലാറ്റിന് എന്തുകൊണ്ട് സവിശേഷമായ ഡിസൈന് സ്വീകരിച്ചുവെന്നത് സോനം വിശദീകരിക്കുന്നു. വളരെ ലളിതമായ ഡിസൈനിലാണ് കിടപ്പുമുറികള് ഒരുക്കിയിരിക്കുന്നത്. അതേസമയം കാബിനറ്റുകളിലും വാര്ഡ്രോബുകളിലും സങ്കീര്ണ്ണമായ ഡിസൈന് രീതികള് കാണാം. ലിവിംഗ് റൂമിനെയും ബെഡ് റൂമൂകളെയും ബന്ധിപ്പിക്കുന്ന വരാന്തയിലും പച്ച, നീല നിറങ്ങളുടെ സാന്നിധ്യം കാണാം. സോനത്തിന്റെ ലണ്ടന് ഓഫീസ് ലണ്ടനിലെ തന്റെയും ആനന്ദിന്റെയും ഓഫീസ് ചിത്രങ്ങളും സോനം ഷെയര് ചെയ്തിട്ടുണ്ട്. മൂന്നു നിലയുള്ള ബില്ഡിംഗിനെ വളരെ നിറപ്പകിട്ടാര്ന്ന രീതിയിലാണ് ഡിസൈന് ചെയ്തെടുത്തിരിക്കുന്നത്. സോനത്തിന്റെ സുഹൃത്തായ നിഖില് മന്സാറ്റയാണ് ഈ ഓഫീസിന്റെ ഡിസൈന് ഒരുക്കിയത്. സൗത്ത് ഏഷ്യന് പാരമ്ബര്യത്താടും കരകൗശലവിദ്യയോടും കലയോടുമുള്ള പ്രണയം ഈ ഡിസൈനില് തെളിഞ്ഞു കാണാമെന്നാണ് സോനം പറയുന്നത്. ജനലിനപ്പുറം മലനിരകള് ബോളിവുഡ് താരത്തിന്റെ മനോഹര വീടിന്റെ ദൃശ്യങ്ങള് കാണാം